Ceny ropy mierne klesli, obavy vyvoláva pokračujúci rast ťažby v USA
Barel (159 litrov) americkej ľahkej ropy West Texas Intermediate (WTI) v New Yorku o 16.36 SEČ klesol o 22 centov na 58,14 USD (49,05 eura). Severomorská zmes Brent klesla o tri centy na 64,87 USD za barel.
Podľa analytikov dôvodom je rastúca ťažba v USA, čo vyvoláva obavy zo spomalenia poklesu globálnych zásob ropy. Ťažba sa rýchlo približuje k úrovni 10 miliónov barelov denne a tento vývoj bude dlhodobo ovplyvňovať ceny ropy. Ďalším faktorom, ktorý zbrzdil rast cien, bolo vyberanie ziskov investičnými fondmi.
(1 EUR = 1,1853 USD)
Copyright © TASR 2017